ທ່ານ ໄບເດັນ ກຳລັງທົບທວນ ນະໂຍບາຍຄົນເຂົ້າເມືອງ ຂອງທ່ານ ທຣຳ
ຢູ່ເຂດຊາຍແດນພາກໃຕ້ຂອງ ສະຫະລັດ ຕິດກັບ ເມັກຊິໂກ, ຜູ້ຍົກຍ້າຍຖິ່ນຖານຫຼາຍພັນຄອບຄົວ  ແມ່ນກຳລັງລໍຖ້າຊະຕາກຳຂອງເຂົາເຈົ້າ. 
ປະທານາທິບໍດີ ໂຈ ໄບເດັນ ໄດ້ເຊັນດຳລັດຫຼາຍສະບັບ ກ່ຽວກັບ ການດຳເນີນການດ້ານຄົນເຂົ້າເມືອງໃນວັນອັງຄານທີ່ຜ່ານມາ ເພື່ອລວມຕົວເດັກນ້ອຍຍົກຍ້າຍຖິ່ນຖານໃຫ້ພົບກັບພໍ່ແມ່ຂອງເຂົາ ເຈົ້າ, ປະຕິຮູບຂະບວນການຂໍລີ້ໄພຂອງຜູ້ຍົກຍ້າຍຖິ່ນຖານຈາກ ອາເມຣິກາກາງ ແລະ ທົບທວນນະໂຍບາຍຄົນເຂົ້າເມືອງຂອງທ່ານ ທຣຳ ບັນດານັກເຄື່ອນໄຫວທີ່ສະໜັບສະໜູນຄົນເຂົ້າເມືອງໄດ້ມີຄວາມຍິນດີແຕ່ໄດ້ກ່າວວ່າ ເຂົາເຈົ້າຈະກົດດັນໃຫ້ມີບາດກ້າວທີ່ໃຫຍ່ກວ່ານີ້ ນັກຂ່າວທຳ ນຽບຂາວ ຂອງວີໂອເອ ແພັດຊີ ວິດາຄຸສວາຣາ (Patsy Widakuswara) ມີລາຍງານເລື່ອງນີ້, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ຢູ່ເຂດຊາຍແດນພາກໃຕ້ຂອງ ສະຫະລັດ ຕິດກັບ ເມັກຊິໂກ, ຜູ້ຍົກຍ້າຍຖິ່ນຖານຫຼາຍພັນຄອບຄົວ ແມ່ນກຳລັງລໍຖ້າຊະຕາກຳຂອງເຂົາເຈົ້າ ຄຸນແມ່ ນໍມາ ປີເມັນແທລ, ຈາກມູນນິທິກາໂຕລິກ ກ່າວວ່າ “ເຂົາເຈົ້າໄດ້ລໍຖ້າດົນຫຼາຍ, ດົນກວ່ານຶ່ງປີ ຍ້ອນນະໂຍບາຍລະບຽບການປົກປ້ອງຜູ້ຍົກຍ້າຍຖິ່ນຖານທີ່ຖືກໃຊ້ ” ລະບຽບການປົກປ້ອງຜູ້ຍົກຍ້າຍຖິ່ນຖານຂອງປະທານາທິບໍດີ ດໍໂນລ ທຣຳ ໄດ້ເຮັດໃຫ້ຜູ້ຂໍລີ້ໄພຈາກບັນດາປະເທດອາເມຣິກາກາງຫຼາຍກວ່າ 60,000 ຄົນຕິດຄ້າງໃນປະເທດ ເມັກຊິໂກ ໃນຂະ ນະທີ່ຂໍ້ກ່າວອ້າງຂອງເຂົາເຈົ້າຖືກດຳເນີນການໃນສານຄົນເຂົ້າເມືອງ ສະຫະລັດ ໃນວັນອັງຄານທີ່ຜ່ານມາ, ປະທານາທິບໍດີ ໂຈ ໄບເດັນ ໄດ້ເຊັນດຳລັດປະທານາທິບໍດີເພື່ອທົບທວນໂຄງການດັ່ງກ່າວ ແລະ ນະໂຍບາຍຄົນເຂົ້າເມືອງຂອງ ທ່ານ ທຣຳ, ລວມມີການແຍກເດັກ ນ້ອຍຍົກຍ້າຍຖິ່ນຖານອອກຈາກພໍ່ແມ່ຂອງເຂົາເຈົ້າ ປະທານາທິບໍດີ ໂຈ ໄບເດັນ ກ່າວວ່າ “ພວກເຮົາຈະເຮັດວຽກເພື່ອລົບລ້າງຄວາມອັບອາຍຂາຍໜ້າ ທາງສິນທຳ ແລະ ຂອງຊາດໂດຍລັດຖະບານຊຸດກ່ອນທີ່ໂດຍແທ້ຈິງແລ້ວ, ບໍ່ແມ່ນໂດຍການອະພິ ປາຍ, ໄດ້ດຶງເດັກນ້ອຍອອກຈາກແຂນຂອງຄອບຄົວ, ແມ່ ແລະ ພໍ່ຂອງເຂົາເຈົ້າຢູ່ເຂດຊາຍແດນ ” ເດັກນ້ອຍຢ່າງໜ້ອຍ 5,500 ຄົນຖືກແຍກອອກຈາກພໍ່ແມ່ຂອງເຂົາເຈົ້າພາຍໃຕ້ລັດຖະບານທ່ານ ທຣຳ, ເຊິ່ງຫຼາຍກວ່າ 600 ຄົນແມ່ນຍັງລໍຖ້າທີ່ຈະກັບໄປຫາກັນ ບັນດານັກວິເຄາະຄົນເຂົ້າເມືອງເວົ້າວ່າການກະທຳຂອງທ່ານ ໄບເດັນ ແມ່ນບາດກ້າວທຳອິດທີ່ເປັນແງ່ບວກ ທ່ານນາງ ຊາຣາ ເພຍສ໌ ຈາກສະຖາບັນ ນະໂຍບາຍການຍົກຍ້າຍຖິ່ນຖານກ່າວວ່າ “ແຕ່ມັນສຳຄັນທີ່ຈະກ່າວຢໍ້າວ່າ ມັນເປັນການສົ່ງຂໍ້ຄວາມຫຼາຍກວ່າການກະທຳ ມັນຈະເລີ່ມຕົ້ນດ້ວຍການດຳເນີນການຫຼາຍຢ່າງ, ເຊິ່ງໃນທີ່ສຸດ, ອາດເປັນການປ່ຽນແປງທີ່ສຳຄັນສຳລັບຜູ້ຍົກຍ້າຍຖິ່ນຖານທີ່ຢູ່ພາຍ ໃນ ແລະ ພາຍນອກ ສະຫະລັດ, ແຕ່ມັນຈະໃຊ້ເວລາຢ່າງຫຼວງຫຼາຍ ” ນອກຈາກດຳລັດຂອງທ່ານນັ້ນ, ໃນວັນທຳອິດຂອງການເຂົ້າດຳລົງຕຳແໜ່ງ, ທ່ານ ໄບເດັນ ໄດ້ສົ່ງຮ່າງກົດໝາຍໄປຫາສະພາທີ່ຈະສະໜອງຊ່ອງທາງໄປສູ່ການໄດ້ຮັບສັນຊາດ ສຳລັບຜູ້ຍົກຍ້າຍຖິ່ນ ຖານທີ່ບໍ່ມີເອກະສານປະມານ 11 ລ້ານຄົນ ຮ່າງກົດໝາຍດັ່ງກ່າວໄດ້ກໍ່ໃຫ້ມີການຕຳໜິວິຈານ ຈາກກຸ່ມຫົວອະນຸລັກນິຍົມ ທ່ານ ໂນອາ ໄວນຣິຈ໌ ຈາກອົງການ Heritage Action ກ່າວວ່າ “ຂ້າເຈົ້າຄິດວ່ານີ້ແມ່ນການຈັດຕັ້ງ ສຳລັບການເປີດເຂດຊາຍແດນ ແລະ ຈະຂະຫຍາຍແຮງຈູງໃຈໃຫ້ຜູ້ຍົກຍ້າຍຖິ່ນຖານຜິດກົດໝາຍ ອີກຕໍ່ໄປໃນອະນາຄົດເພື່ອເຂົາເຈົ້າມາໃນປະເທດ ແລະ ບໍ່ຄືກັບແຜນການຄົນເຂົ້າເມືອງຮອບດ້ານທີ່ຜ່ານມາ, ມັນບໍ່ຄ່ອຍມີອົງປະກອບຂອງການຮັກສາຄວາມປອດໄພເຂດຊາຍແດນປານໃດ ” ກຳແພງຊາຍແດນທີ່ແຍກ ສະຫະລັດ ກັບ ເມັກຊິໂກ ແມ່ນນະໂຍບາຍທີ່ເປັນສັນຍາລັກຂອງທ່ານ ທຣຳ ທ່ານ ໄບເດັນ ໄດ້ຢຸດການກໍ່ສ້າງເປັນເວລາສອງເດືອນ ໃນຂະນະທີ່ກຳລັງທົບທວນສິ່ງທີ່ຈະເຮັດຕໍ່ໄປ ການຢັ້ງຢືນຕຳແໜ່ງຂອງທ່ານ ມາຢໍຄາສ “ເຫັນດີແມ່ນ 56 ບໍ່ເຫັນດີແມ່ນ 43, ການສະເໜີຊື່ແມ່ນໄດ້ຮັບການຢືນຢັນ ” ທ່ານ ໄບເດັນ ໄດ້ແຕ່ງຕັ້ງທ່ານ ອາເລຮານໂດຣ ມາຢໍຄາສ ເປັນລັດຖະມົນຕີຮັກສາຄວາມປອດໄພພາຍໃນປະເທດ, ເປັນກະຊວງທີ່ຄວບຄຸມການບັງໃຊ້ກົດໝາຍຄົນເຂົ້າເມືອງ ແລະ ພາສີ ທ່ານ ມາຢໍຄາສ, ຜູ້ທີ່ມີພໍ່ແມ່ເປັນອົບພະຍົບ ຊາວ ຢິວ ຈາກປະເທດ ຄິວບາ ນັ້ນ, ໄດ້ຖືກຢັ້ງຢືນໂດຍສະພາສູງໃນວັນອັງຄານທີ່ຜ່ານມາ